Ma eis ná noodlottige skietvoorval - Howe - Republikein
Friday, July 09th, 17:29:01
Ma eis ná noodlottige skietvoorval
Slagoffer het glo klopjag onwettig afgeneem en toe gevlug
03 June 2021 | Howe
Marc Springer – 'n Ma wie se kind deur 'n polisiebeampte doodgeskiet is wat 'n klopjag tydens die teenmisdaadveldtog Operasie Kalahariwoestyn uitgevoer het, het 'n regsgeding teen die regering aanhangig gemaak.
Sy eis N$1,6 miljoen in skadevergoeding.
Me. Inge Shimoneni se siviele saak teen die regering; die minister van binnelandse sake, immigrasie, veiligheid en sekuriteit; asook mnr. Mulele Darrel Nyambe, 'n polisiebeampte, spruit uit 'n voorval op 5 September 2019.
Volgens die klaagster het veiligheidspersoneel van die Namibiese weermag en die Namibiese polisie daardie dag tussen 10:00 en 11:00 'n gesamentlike klopjag op 'n eiendom in die Smarties-nedersetting in Single Quarters, Katutura, uitgevoer.
In haar hofdokumente voer sy aan haar seun, mnr. Benisius Kalola, het die klopjag gesien, sy selfoon uitgehaal en die voorval begin opneem toe 'n onbekende lid van die veiligheidsmagte hom opgemerk het. Kort daarna het verskeie lede wat by die operasie betrokke was haar seun genader sonder om hulself te identifiseer – soos vereis word – en aangedring dat hy sy selfoon aan hulle oorhandig.
Volgens die klaagster het Kalola begin weghardloop en die veiligheidspersoneel het hom agternagesit onder wie 'n NDF-lid wat later as Nyambe geïdentifiseer is.
Laasgenoemde het 'n enkele skoot met sy AK-47-aanvalsgeweer afgevuur en het Kalola noodlottig gewond ná die skoot hom in die linkerkant van sy buik getref het.
Sy beweer kort daarna het die beamptes haar seun se selfoon gevat en sodoende hom onwettig deursoek en onwettig op die oorledene se liggaam en eiendom beslag gelê.
Volgens Shimoneni het die verlies van haar seun vir haar en haar seun se twee minderjarige kinders aansienlike pyn, lyding en trauma veroorsaak, en is hulle ook nou die finansiële steun kwyt wat hy gebied het. Dít, beweer sy, was 'n direkte gevolg van die beamptes se optrede wat hul plig versuim het om haar seun teen enige gevare te beskerm en hom nie aan fisieke of emosionele geweld te onderwerp nie.
Shimoneni eis N$1,6 miljoen in skadevergoeding wat N$500 000 vir emosionele skok en trauma en N$1 miljoen vir die verlies aan finansiële steun, sowel as N$100 000 vir die verlies aan geriewe en die dekking van die begrafniskoste insluit.
In hul verdediging gee die verweerders toe die voorval het gebeur. Hulle benadruk egter dat dié lede destyds aan 'n wettige teenmisdaadveldtog deelgeneem het en 'n wettige klopjag op 'n huis uitgevoer het wat vermoedelik in onwettige dwelmbedrywighede betrokke was.
Hulle voer verder aan die oorledene het weggehardloop toe hy opgemerk is terwyl hy die klopjag opgeneem het, wat dus beteken het dat die beamptes nie die geleentheid gehad het om hom te ondervra nie.
NOG EEN KANS OM TE SKIK
Gevolglik het die hulle Kalola agternagesit om vas te stel hoekom hy so "benoud" van die toneel gevlug het. Dié optrede het glo agterdog gewek.
Die verweerders ontken voorts hulle het beslag op die selfoon gelê en het uitgewys dat dit steeds in Kalola se besit was toe die paramedici op die toneel aangekom het. Die selfoon is daarna glo aan die ondersoekbeamptes oorhandig.
In hul verdediging beklemtoon die verweerders ook "alle nodige pogings is aangewend om die oorledene in te haal" en die skietvoorval was 'n "gevolg van 'n individuele lid se nalatigheid".
Die verweerders voer aan hulle kan nie aanspreeklik gehou word vir enige skade wat die klaagster gely het nie.
Die saak, wat voor hoërhofregter Orben Sibeya dien, is Dinsdag tot 29 Junie uitgestel om die betrokke partye nog een kans te gun om die bemiddelingskantoor te nader en geskikte datums vir skikkingsonderhandelinge vas te stel.
Me. Sharen Zenda van die Regshulpsentrum (LAC) verteenwoordig die klaagster en mnr. Mkhululi Khupe die verweerders.
71 sterftes, 1 372 nuwe gevalle
52 minute gelede | Gesondheid
Die Covid-sterftes skiet met 71 op tot 1 883. Windhoek het die hoogste getal naamlik 24, gevolg deur Keetmanshoop-distrik met 23 sterftes, Swakopmund-distrik ses sterftes,...
Managing director of Paratus Namibia, Andrew Hall, says innovation...
From an apprenticeship with Telkom Ericsson many years ago, Andrew Hall has come a long way in the industry. He now runs Paratus and,...
Boulter sit sy stryd vir vryheid voort
Marc Springer – Die Britse miljardêr en moordbeskuldigde mnr. Harvey Boulter (51) sal volgende Donderdag weet of sy appèl teen die vroeëre weiering van sy...
Duitsland beloof entstof vir Namibië
Ronelle Rademeyer – Duitsland gaan entstof aan Namibië skenk. Wanneer presies, is nie bekend nie.Die vrag met noodvoorraad uit Duitsland wat gister in die land...
Mariselle Stofberg Nothing completes an outfit quite like a unique pair of earrings, and that is exactly what inspired Stephane Renecle to start her...
Lig flikker in Covid-tonnel
Dani Booysen – Dinsdag het gemiddelde nuwe gevalle van Covid-19 per dag na 'n sewedaegemiddeld van 1 399 verminder.Op 27 Junie was die syfer 1...
Die weer vir 9 Julie 2021
WEERWAAK: Koue toestande word in die Suide verwag. Tref asseblief voorsorg.BINNELAND: Gedeeltelik bewolk en koud tot matig in die Suide met miskolle op plekke. Elders...
Michelline Nawatises Mwaka Zibiso is a hardworking and focused young lady. She sets goals for herself and persists to achieve them. She says she...
A twofold professional
Desiree GasesMare-Louise Addinall ended up in retail banking, and more specifically Bank Windhoek, in an unconventional way.Addinall has been with Bank Windhoek for three years....